

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**

**ΠΕΡΙΦ. Δ/ΝΣΗ Π. & Δ. ΕΚΠ/ΣΗΣ ΣΤΕΡ. ΕΛΛΑΔΑΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ Ν. ΕΥΡΥΤΑΝΙΑΣ**

**Γ/ΣΙΟ- Λ.Τ.ΡΑΠΤΟΠΟΥΛΟ**

**Ραπτόπουλο, 28/2/2018**

**Αριθ. Πρωτ.: 72**

Ραπτόπουλο Ευρυτανίας Τ. Κ. 36070 ΠΡΟΣ:

Πληροφορίες: Πασσιάς Κων/νος TA TOYΡΙΣΤΙΚΑ ΓΡΑΦΕΙΑ ΤΗΣ ΧΩΡΑΣ

Τηλ. & Fax: 22370-97247 (ΜΕΣΩ ΤΗΣ Δ.Δ.Ε. Ν. ΕΥΡΥΤΑΝΙΑΣ)

Email: [mail@gym-raptop.eyr.sch.gr](mailto:mail@gym-raptop.eyr.sch.gr)

**ΘΕΜΑ: «Πρόσκληση εκδήλωσης ενδιαφέροντος για την πραγματοποίηση τριήμερης εκπαιδευτικής επίσκεψης στη Λάρισα στο πλαίσιο των Προγραμμάτων Περιβαλλοντικής Εκπαίδευσης, Πολιτιστικών Θεμάτων και Αγωγής Σταδιοδρομίας του Γ/ΣΙΟ - Λ.Τ. ΡΑΠΤΟΠΟΥΛΟ και του Γ/ΣΙΟΥ - Λ.Τ. ΓΡΑΝΙΤΣΑΣ»**

**ΣΧΕΤ. : Υ.Α.** **33120/ ΓΔ4/ 28-2-2017 (ΦΕΚ 681/τ.Β΄/6-3-2017).**

Σύμφωνα με την 33120/ ΓΔ4/ 28-2-2017 (ΦΕΚ 681/τ.Β΄/6-3-2017) το Γ/σιο – Λ.Τ Ραπτόπουλου και το Γ/σιο- Λ.Τ. Γρανίτσας, μέσω του Δ/ντή κ. Πασσιά Κων/νου και της Δ/ντριας κας Σβερώνη Ευαγγελίας αντίστοιχα ,προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση 3/ήμερης εκπαιδευτικής επίσκεψης των μαθητών του Σχολείου.

**Προορισμός** : Λάρισα.

**Χρόνος πραγματοποίησης** : Η επίσκεψη θα πραγματοποιηθεί το χρονικό διάστημα από Πέμπτη 19-4-2018 μέχρι και Σάββατο 21-4-2018.

**Αριθμός συμμετεχόντων** : Ο αριθμός των μαθητών που θα συμμετάσχουν στην εκδρομή είναι δεκαοχτώ ( 18 ) 9 κορίτσια και 9 αγόρια από το Γ/σιο – Λ.Τ Ραπτοπούλου και είκοσι δύο (22) από το Γ/σιο – Λ.Τ Γρανίτσας δέκα (10) αγόρια και δώδεκα (12) κορίτσια. Σύνολο σαράντα (40) μαθητές. Την εκδρομή θα συνοδεύσουν τρείς (3) καθηγητές δύο γυναίκες και ένας άντρας.

**Α. Παροχές που ζητούνται**

**Μεταφορικό μέσο**

Τουριστικό Λεωφορείο στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές (έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών (ζώνες ασφαλείας, έμπειρος οδηγός).

**Κατάλυμα**

Ξενοδοχείο τριών (3) ή τεσσάρων (4) αστέρων για δύο (2) διανυκτερεύσεις στη Λάρισα, με βεβαίωση από το Ξενοδοχειακό Επιμελητήριο Ελλάδος της κατηγορίας στην οποία ανήκει το ξενοδοχείο. Το ξενοδοχείο να εξασφαλίζει πρωινό στους μαθητές και τους συνοδούς. Τα δωμάτια να είναι έντεκα (11) δίκλινα και έξι (6) τρίκλινα για τους μαθητές και να διατίθενται ένα (1) δίκλινο δωμάτιο και ένα (1) μονόκλινο για τους συνοδούς καθηγητές. Η προσφορά θα πρέπει να περιέχει ρητή αναφορά στο όνομα του ξενοδοχείου και στην κατηγορία του.

**Λοιπές υπηρεσίες**

1. Το ξενοδοχείο πρέπει να έχει σε επιφυλακή γιατρό για κάθε περίπτωση ασθένειας μαθητή ή συνοδού καθηγητή.
2. Εκπρόσωπος του πρακτορείου πρέπει να μπορεί να είναι σε επικοινωνία με τους συνοδούς καθηγητές σε κάθε χρονική στιγμή.
3. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.
4. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανωτέρας βίας (κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.
5. Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του με το ποσό των 1000 ευρώ που θα δοθεί στο πρακτορείο μετά το πέρας της εκδρομής.
6. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής αλλά και η επιβάρυνση ανά μαθητή χωριστά. Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή και δεν θα γίνει χρήση εισιτηρίων free (πλην αυτών που αφορούν τους καθηγητές).
7. Η καταβολή των χρημάτων θα γίνει σε τρεις ( 3 ) δόσεις. Η πρώτη δόση 25% με την υπογραφή του συμφωνητικού, η δεύτερη 25% θα δοθεί 8 ημέρες αργότερα και η τρίτη δόση, από την οποία θα παρακρατηθεί το ποσό των 1000 ευρώ που αναφέρεται στην παράγραφο 5, μια εβδομάδα πριν την πραγματοποίηση της εκδρομής.
8. Τα εισιτήρια και η διαμονή των τριών ( 3 ) συνοδών καθηγητών να είναι δωρεάν.
9. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
10. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την 3/ήμερη εκπαιδευτική επίσκεψη του Γ/σίου-Λ.Τ Ραπτόπουλου και του Γ/σίου-Λ.Τ. Γρανίτσας στη Λάρισα». Οι προσφορές πρέπει να περιγράφουν αναλυτικά τις προσφερόμενες υπηρεσίες, σύμφωνα με τους όρους της προκήρυξης και τη σχετική νομοθεσία. Οι σχετικές προσφορές θα πρέπει να κατατεθούν στο γραφείο του Δ/ντή του Γυμνασίου-Λ.Τ Ραπτόπουλου μέχρι την **Παρασκευή 9-3-2018 και ώρα 12:00**.

**Β. Πρόγραμμα εκδρομής**

**1η ημέρα ( Πέμπτη 19/4/2018 )**

06:30 Αναχώρηση από Ραπτόπουλο

07:00 Αναχώρηση από Γρανίτσα

09.00 Στάση 20΄ Καρπενήσι

12:00 Άφιξη Καλαμπάκα. Επίσκεψη στη σχολή ξυλογλυπτικής- Μετέωρα - Μουσείο Φυσικής Ιστορίας- Μεσημεριανό .

17:00 Αναχώρηση για Λάρισα

18:00 Άφιξη στο ξενοδοχείο

19:30 Έξοδος για φαγητό - περιήγηση στην πόλη

23:30 Επιστροφή στο ξενοδοχείο

**2η ημέρα ( Παρασκευή 20/4/18 )**

08:30 Πρωινό στο ξενοδοχείο

10:00 Επίσκεψη στο Διαχρονικό Μουσείο Λάρισας και στην Πινακοθήκη

13:00 Επίσκεψη στα γραφεία τοπικής εφημερίδας

14:30 Μεσημεριανό-ξεκούραση στο ξενοδοχείο

18:30 Περιήγηση στην πόλη στο αρχαίο θέατρο- πάρκο Αλκαζάρ- στο Μπεζεστένι (λόφο φρουρίου) & φαγητό.

23:00 Επιστροφή στο ξενοδοχείο.

**3η ημέρα ( Σάββατο 21/4/18 )**

08:30 Πρωινό στο ξενοδοχείο

09.30 Αναχώρηση για Διμήνι- Βόλο

10:30 Άφιξη στο Διμήνι επίσκεψη στον προϊστορικό οικισμό και στην ¨ Κιβωτό του Κόσμου¨ .

13:00 Άφιξη στην παραλία του Βόλου-Περιήγηση στο Πανεπιστήμιο Θεσσαλίας-φαγητό .

16.30 Αναχώρηση και επιστροφή για Γρανίτσα- Ραπτόπουλο.

21.30 Άφιξη στη Γρανίτσα και 22.00 στο Ραπτόπουλο.

Ο Δ/ΝΤΗΣ Γ/ΣΙΟΥ-ΛΤ ΡΑΠΤΟΠΟΥΛΟ

ΠΑΣΣΙΑΣ ΚΩΝ/ΝΟΣ

Η ΔΙΕΥΘΥΝΤΡΙΑ Γ/ΣΙΟΥ-Λ.Τ ΓΡΑΝΙΤΣΑΣ

ΣΒΕΡΩΝΗ ΕΥΑΓΓΕΛΙΑ